[{"text_idx": "#000008", "text": "Mae CGGC yn hwyluso ymgysylltiad o dan y cynllun hwn trwy gyfarfodydd bob dwy flynedd gyda phob Gweinidog, ynghyd a\u0302 chyfarfodydd Cyngor Partneriaeth y Trydydd Sector."}, {"text_idx": "#000010", "text": "Fe welwch hefyd bapurau, agenda\u0302u a chofnodion Cyfarfodydd Gweinidogol isod. I gael gwybodaeth am ymgynghoriadau cyfredol gan y Senedd, Llywodraeth Cymru ac eraill, ac archif o ymatebion CGGC i ymgynghoriadau, ewch i\u2019n tudalen ymgynghoriadau."}, {"text_idx": "#000011", "text": "Mae Cynllun y Trydydd Sector yn ddarn statudol o ddeddfwriaeth sy\u2019n nodi sut y bydd Llywodraeth Cymru a\u2019r sector gwirfoddol yn cydweithio ac yn cyfathrebu a\u0302\u2019i gilydd."}, {"text_idx": "#000012", "text": "Mae\u2019n cynnig llwybrau ffurfiol i\u2019r sector siarad a\u0302\u2019r Llywodraeth a chodi pryderon ynghylch ein haelodau a defnyddwyr ein gwasanaethau. Mae\u2019r rhain yn cynnwys cyfarfodydd bob chwe mis gyda Chyngor Partneriaeth y Trydydd Sector, yn ogystal a\u0302 chyfarfodydd pob chwe mis rhwng rhwydweithiau\u2019r sector a Gweinidogion Llywodraeth Cymru. Mae\u2019r cyfarfodydd hyn ymysg y dulliau allweddol y mae\u2019r sector yn eu defnyddio i ddylanwadu ar Lywodraeth Cymru."}, {"text_idx": "#000013", "text": "Mae Cyngor Partneriaeth y Trydydd Sector yn ddull allweddol y gall sefydliadau gwirfoddol ei ddefnyddio i siarad a\u0302 Llywodraeth Cymru a chlywed ganddi."}, {"text_idx": "#000014", "text": "Jane Hutt AS yw cadeirydd y cyngor ac mae\u2019n cynnwys cynrychiolwyr o rwydweithiau\u2019r sector gwirfoddol sy\u2019n gweithio ar draws 25 o feysydd gweithgaredd y sector, ynghyd a\u0302 Ruth Marks, Prif Weithredwr CGGC."}, {"text_idx": "#000023", "text": "Fel rhan o Gynllun y Trydydd Sector, mae pob Gweinidog yn Llywodraeth Cymru wedi ymrwymo i gwrdd a\u0302 chynrychiolwyr o rwydweithiau perthnasol sefydliadau gwirfoddol sy\u2019n cwmpasu eu meysydd cyfrifoldeb o leiaf ddwywaith mewn un flwyddyn galendr. Mae CGGC yn gyfrifol am drefnu o leiaf dau gyfarfod cynllunio ar gyfer y rhwydwaith er mwyn paratoi ar gyfer pob cyfarfod, a hefyd mae\u2019n sicrhau bod y materion a godir gan y sector gwirfoddol yn berthnasol yn gyffredinol i\u2019r holl sector er mwyn sicrhau bod y cyfarfodydd mor effeithiol a\u0302 phosibl."}]